b"\n_START_ARTICLE_\nJohn Rae\n_START_SECTION_\nBiografi\n_START_PARAGRAPH_\nRae studerte medisin i Edinburgh og startet sin virksomhet som lege ved\xc2\xa0Hudson's Bay Company i Canada.\xc2\xa0Han ble sendt til Moose Factory i Ontario, selskapets nest eldste handelsstasjon i landet, p\xc3\xa5 en \xc3\xb8y i en elv litt f\xc3\xb8r utl\xc3\xb8pet i Hudsonbukta, og var der i ti \xc3\xa5r. Han virket blant europeere og innf\xc3\xb8dte (indianere, inuitter) ansatte, og tilpasset seg selv; ble b\xc3\xa5de utholdende og veltilpasset - som med kyndig bruk av truger. Han kunne livn\xc3\xa6re seg fra naturen som en innf\xc3\xb8dt, og ble i stand til \xc3\xa5 reise lange avstander med lite utstyr og f\xc3\xa5 ledsagere.\n_START_SECTION_\n1846: Boothiahalv\xc3\xb8ya\n_START_PARAGRAPH_\nP\xc3\xa5\xc2\xa0selskapets oppdrag utf\xc3\xb8rte han mellom 1846 og 1847 en forskningsreise for \xc3\xa5 komplettere kartet over Hudsonbukta som John Ross hadde begynt p\xc3\xa5. Han unders\xc3\xb8ke de ukjente kyststrekningene omkring Boothiahalv\xc3\xb8ya og lette etter spor fra\xc2\xa0Franklinekspedisjonen. V\xc3\xa5ren 1847 krysset han Melvillehalv\xc3\xb8ya og n\xc3\xa5dde i april Boothianeidet, men ble etter kort tid  tvunget til \xc3\xa5 snu, uten \xc3\xa5 ane at han hadde befunnet seg ganske n\xc3\xa6r det sted hvor Franklin og hans menn kjempet for livet.\n_START_SECTION_\n1848: Nordkysten\n_START_PARAGRAPH_\nI 1848 deltok han i en ekspedisjon til Mackenzieelven under John Richardsons ledelse som hadde til oppdrag \xc3\xa5 finne Nordvestpassasjen. Etter at Richardson hadde oppgitt prosjektet ble Rae leder for ekspedisjonen som fortsatte med \xc3\xa5 utforske omr\xc3\xa5det omkring Victoria\xc3\xb8ya.\n_START_SECTION_\n1854: Funn vedr\xc3\xb8rende Franklinekspedisjonen\n_START_PARAGRAPH_\nUnder en annen forskningsreise i 1853-54 p\xc3\xa5viste Rae at Kong Williams land er en \xc3\xb8y. Etter en samtale med inuittene p\xc3\xa5 stedet fikk han rede p\xc3\xa5 Franklinekspedisjonens skjebne. Han tolket det han h\xc3\xb8rte at ekspedisjonen m\xc3\xa5 ha reist s\xc3\xb8rp\xc3\xa5 fra plassen med sin tunge slede. Dessuten lanserte han i son rapport til Admiraliteten hypotesen at Franklins fortvilte menn m\xc3\xa5 ha benyttet seg av kannibalisme for \xc3\xa5 overleve. Rae fikk noen gjenstander fra inuittene som h\xc3\xb8yst trolig hadde v\xc3\xa6rt noe av Franklinekspeditionens utstyr, men enn\xc3\xa5 ble ansett hans teori om ekspedisjonens skjebne sett p\xc3\xa5 som et eneste p\xc3\xa5funn._NEWLINE_Kannibalismehypotesen ble lekket til pressen, og Franklins enke, Lady Jane Franklin ble rasende. Hun engasjerte en rekke viktige st\xc3\xb8ttespillere, blant dem Charles Dickens, som forfattet flere panfletter som ford\xc3\xb8mte Rae for \xc3\xa5 v\xc3\xa5ge \xc3\xa5 antyde at sj\xc3\xb8folk fra Royal Navy kunne ha henfalt til kannibalisme. Han lanserte mothypotesen at det var mer sannsynlig at inuitter hadde tatt livet av ekspesdiasjonens siste overlevende._NEWLINE_F\xc3\xb8rst i 1859, etter at en annen forskningsreise under Francis Leopold McClintock kom fram til samme konklusjon fikk Rae pris av 10\xc2\xa0000 britiske pund som var utlovet til den som kunne gi opplysninger om hvordan Franklin var forsvunnet.\n_START_SECTION_\nTelegraflinjer\n_START_PARAGRAPH_\nI 1860 deltok Rae i byggingen av en telegraflinje til Amerika. For \xc3\xa5 gjennomf\xc3\xb8re dette reiste han til\xc2\xa0Island og Gr\xc3\xb8nland. I 1864 ledet \xc2\xa0han liknende prosjekt i Canada._NEWLINE_Rae Strait, som skiller King William Island fra Boothiahalv\xc3\xb8ya samt en elv og flere steder i det nordlige Canada er oppkalt etter John Rae."